**Systém hodnotenia a klasifikácie žiakov v predmetoch nemecký, francúzsky a ruský jazyk v školskom roku 2023/2024 (podľa Metodického pokynu č. 21/2011)**

Pri klasifikácii výsledkov sa hodnotí v súlade s učebnými osnovami a vzdelávacími štandardami:

a) kvalita myslenia, predovšetkým jeho logickosť, samostatnosť a tvorivosť,

b) kvalita a rozsah získaných schopností vykonávať požadované intelektuálne a praktické činnosti pri realizácii experimentov,

c) schopnosť zaujať stanovisko a uplatňovať osvojené poznatky a zručnosti pri riešení teoretických a praktických úloh, pri výklade a hodnotení prírodných javov a zákonitostí, prípadne teórií,

d) schopnosť využívať a zovšeobecňovať skúsenosti a poznatky získané pri praktických činnostiach pri experimentoch,

e) celistvosť, presnosť, trvácnosť osvojenia požadovaných poznatkov, faktov, pojmov, definícií, zákonitostí a vzťahov, teórií,

f) aktivita v prístupe k činnostiam, záujem o ne a vzťah k nim,

g) presnosť, výstižnosť, odborná a jazyková správnosť ústneho a písomného prejavu,

h) kvalita výsledkov činnosti,

i) osvojenie účinných metód samostatného štúdia a schopnosti učiť sa učiť.

**HODNOTENIE PÍSOMNÉHO PREJAVU**

Slohová práca 10 bodov (hodnotí sa obsah a dĺžka, stavba a členenie, gramatika a

štylistika, slovná zásoba). Rozsah podľa jednotlivých úrovní: A1: 80 slov, A2: 120 slov, B1: 150 slov, B2 180 slov

Gramatický test 10 bodov

Lekciový test 20 bodov

Krátky test (päťminútovka) 5 bodov

Učiteľ môže upraviť uvedený počet bodov podľa individuálnych potrieb.

U žiakov s vývinovými poruchami učenia – dyslexia, dysgrafia a dysortografia, ktorí boli v priebehu štúdia na SŠ hodnotení podľa Metodických pokynov na hodnotenie a klasifikáciu žiakov s vývinovými poruchami učenia v ZŠ a SŠ schválených MŠ SR dňa 31.8.2004 rozhodnutím č. CD-2004-12003/23597-1;095, sú pravopisné chyby prípustné. Pre týchto žiakov sa ruší v oblasti gramatika hodnotenie pravopisných chýb.

**HODNOTENIE DIALÓGU A ÚSTNEHO PREJAVU:**

Ústny prejav 10 bodov (hodnotí sa plynulosť vyjadrovania, výslovnosť a intonácia, obsah, náročnosť spracovania, slovná zásoba, gramatická presnosť)

Učiteľ po dohode so žiakmi môže navrhnúť aj iné kritéria a prideliť k nim body v závislosti od témy a požadovanej zručnosti.

**Stupnica hodnotenia – prepočet na známku**

100% - 90% - 1 /výborný/

89% - 77% - 2 /chválitebný/

76% - 60% - 3 /dobrý/

59% - 40% - 4 /dostatočný/

39% - 0% - 5 /nedostatočný/

Výsledný stupeň prospechu žiaka vo vyučovacom predmete určí vyučujúci. Pri určovaní stupňa prospechu v predmete cudzí jazyk a konverzácie na konci každého klasifikačného obdobia sa hodnotí kvalita práce a učebné výsledky, ktoré žiak dosiahol počas celého klasifikačného obdobia. Pritom sa prihliada na systematickosť v práci žiaka, na jeho prejavované osobné a sociálne kompetencie ako je zodpovednosť, snaha, iniciatíva, ochota a schopnosť spolupracovať, a to počas celého klasifikačného obdobia. Stupeň prospechu sa neurčuje na základe priemeru hodnotenia získaného v danom klasifikačnom období, ale prihliada sa na dôležitosť a váhu jednotlivých známok. Do hodnotenia učiteľ zapája aj samotných žiakov a tým sa učia hodnotiť ústne prejavy svojich spolužiakov, opraviť si vzájomné kompozície a zdôvodniť svoje hodnotenie. Žiaci sa učia objektívne hodnotiť výkony svojich spolužiakov a svoje výkony. Taktiež by mal žiak participovať na tvorbe kritérií hodnotení a mať možnosť vyjadriť k systému svoj názor. Učiteľ je povinný so systémom hodnotenia oboznámiť svojich žiakov na začiatku školského roka a overiteľným spôsobom toto oboznámenie zdokumentovať.

Pri klasifikácií žiaka sa berú do úvahy všetky známky. Dopredu ohlásené písomné odpovede sú pre žiaka povinné. Ak ich žiak nemôže napísať v pôvodnom termíne, je jeho povinnosťou dohodnúť si s vyučujúcim náhradný termín po príchode do školy. V prípade dlhodobej absencie (nad 3 týždne) sa vyučujúci dohodne so žiakom na termínoch skúšania. V prípade, že predmet vyučujú viacerí učitelia, výsledný stupeň za klasifikačné obdobie je určený po vzájomnej dohode vyučujúcich (Metodický pokyn č. 21 /2011).

**HODNOTENIE ONLINE A DIŠTANČNÉHO VZDELÁVANIA**

Počas online aj dištančného vzdelávania je žiak povinný aktívne a načas vypracovávať zadané úlohy, projekty a zadania, ktoré sa hodnotia podľa kritérií klasifikácie. Žiak je povinný zúčastňovať sa online hodín (ktoré budú realizované 1x do týždňa) a načas odovzdávať zadané úlohy. V prípade, že žiak neodovzdá zadané úlohu načas, jeho hodnotenie bude 0 bodov.

Hodnotenie je súčasťou schváleného Plánu práce ESŠ EGJT pre školský rok 2022/2023, ktorého súčasťou je príloha Plán práce za jednotlivé PK.

Mgr. Kristína Stejskalová, VPK